**Ar gyfer defnydd y Mentrau Iaith ar draws Cymru**

**Pwrpas**

Cyflwyno plant, ieuenctid ac oedolion i gerddoriaeth Gymraeg. Byddai modd eu defnyddio mewn ffeiriau / ysgolion / gwyliau ayb

Mae’r gerddoriaeth yn chwarae i glust ffonau unigol, nid yw’r gerddoriaeth yn amharu ar yr amgylchfyd mae’r unigolion ynddi. Mae’r olygfa o weld criw o (hyd at 22) person yn dawnsio yn hwyl!

**Cynnwys**

22 clust ffôn wedi eu cadw mewn bagiau unigol; 2 trosglwyddydd mewn dau focs cardfwrdd; 6 cêbl o fewn i’r bocsys cardfwrdd.

Mae’r clust ffonau i gynnwys 2 batri AAA (44 batri ar gyfer 22 clust ffôn). Cyfrifoldeb y Fenter yw darparu’r batris – bydd y cit yn cyrraedd y Fenter HEB y batris, angen i’r Fenter gael batris, a’u tynnu mas / allan cyn ei ddychwelyd neu ei roi i Fenter arall.

**Y sesiwn**

Mae dau drosglwyddydd yn golygu y gall dwy gân gael eu chwarae ar yr un pryd a lan i’r unigolyn sy’n gwisgo’r clust ffôn yw dewis pa gân i wrando arni drwy wasgu botwm wrth ochr y glust ffôn. Ceir lefel sain ar y glust ffôn hefyd. 3 cêbl – 1 cêbl trydan (bwydo i fewn i dwll DC12V y trosglwyddydd) 1 cêbl sain (bwydo i fewn i dwll Audio Input y trosglwyddydd a’r pen arall i’r chwaraeydd cerddoriaeth e.e ffôn, ipod, cyfrifiadur ayb) 1 cêbl ar gyfer teclynnau mwy technegol.

**Benthyg y cit**

Lleolir cit y Disgo Distaw yn swyddfa y Mentrau Iaith naill ai yn Llanrwst neu yng Nghaerfyrddin, heblaw bod y cit yn cael ei drosglwyddo o Fenter i Fenter. Mae calendr i fenthyg y cit Disgo Distaw wedi’i chreu ar Google Calendr – gwahoddir y Mentrau i’w gweld drwy law Heledd ap Gwynfor. Pe dymunir ei benthyg rhaid rhoi gwybod i Heledd, a threfnir ei chasglu a’i throsglwyddo rhwng Heledd a’r Mentrau.